PROJEKTS
PĀRDEVUMA – PIRKUMA LĪGUMS
Jelgavā

Jelgavas novada pašvaldība, reģistrācijas Nr. 90009118031, adrese: Pasta iela 37, Jelgava, LV-3001 (turpmāk – Pārdevējs), Jelgavas novada domes priekšsēdētāja Ingus Zālīša personā, kurš rīkojas saskaņā ar Jelgavas novada pašvaldības 2023. gada 5. jūnija saistošajiem noteikumiem Nr. 10 “Jelgavas novada pašvaldības nolikums”, no vienas puses, un 
________________, reģistrācijas Nr. ________________, juridiskā adrese: ________________ (turpmāk – Pircējs), no otras puses, abas puses kopā turpmāk - Puses, 
pamatojoties uz:
· Jelgavas novada domes 2026. gada 26.augusta lēmumu Nr. 24 „Par nekustamā īpašuma atsavināšanu izsolē (“Piedrusti”, Lielplatones pagasts)” (pielikums protokolam Nr. 12/2026);
· Jelgavas novada domes priekšsēdētāja 202__. gada ____ rīkojumu Nr. JNP/3-2/_______“Par izsoles rezultātu apstiprināšanu”,
savstarpēji vienojoties,  kā arī vadoties no Latvijas Republikā spēkā esošajiem normatīvajiem aktiem, noslēdz šādu pārdevuma – pirkuma līgumu (turpmāk – Līgums):

1. LĪGUMA PRIEKŠMETS
1.1. Pārdevējs pārdod Pircējam un Pircējs pērk no Pārdevēja nekustamo īpašumu “Piedrusti”, Lielplatones pagastā, Jelgavas novadā ar kadastra numurs 54600030016, kas sastāv no lauksaimniecībā izmantojamas zemes vienības 0,49 ha platībā ar kadastra apzīmējumu 54600030066, ar visiem tā piederumiem, tādā stāvoklī un kārtībā, kādā tas pašlaik atrodas dabā (turpmāk - Pirkuma priekšmets).
1.2. Pircējam Pirkuma priekšmeta robežas ir zināmas, kā arī redzamas zemes robežu plānā. Pircējam ir zināms un pieņemams Pirkuma priekšmeta faktiskais un tiesiskais stāvoklis, kā arī tā apgrūtinājumi un lietošanas ierobežojumi (ja ir attiecināmi). Puses vienojas, ka Pirkuma priekšmets tiek pārdots tādā stāvoklī, kādā tas ir Līguma noslēgšanas brīdī, un Pircējs apliecina, ka tam nav un nākotnē nebūs pretenziju pret Pārdevēju par Pirkuma priekšmeta faktisko stāvokli. 
2. PIRKUMA MAKSAS UN NORĒĶINU KĀRTĪBA
2.1. Pārdevējs pārdod Pircējam Pirkuma priekšmetu par izsolē Pircēja piedāvāto cenu _____ EUR (________ euro). 
2.2. Pārdevēja paraksts uz Līguma apliecina, ka tas ir saņēmis pilnu pirkuma maksu. 
2.3. Pirkuma maksa ietver sevī pilnu cenu par Pirkuma priekšmetu.
2.4. Pārdevējs pēc tam, kad Līgums ir parakstīts abu Pušu noteiktajā kārtībā (elektroniski vai papīra formātā), nodod Pircējam no savas puses parakstītu nostiprinājuma lūgumu par šī Līguma koroborāciju zemesgrāmatā. Ja Līgums tiek parakstīts elektroniski, nostiprinājuma lūgums tiek nodots elektroniski parakstīta dokumenta veidā. 
 
3. GARANTIJAS
3.1. Puses, parakstot Līgumu, apliecina, ka pilnībā apzinās Pirkuma priekšmeta vērtību, kā arī apliecina, ka Pirkuma maksa pilnībā atbilst Pirkuma priekšmeta patiesajai vērtībai, tādējādi apņemoties neizvirzīt viens pret otru prasību par Līguma atcelšanu vai pirkuma maksas apmēra maiņu pārmērīgu zaudējumu dēļ.
3.2. Pirkuma priekšmets pieder Pārdevējam uz īpašuma tiesību pamata. Pārdevēja īpašuma tiesības uz Pirkuma priekšmetu ir nostiprinātas Zemgales rajona tiesas Lielplatones pagasta zemesgrāmatas nodalījumā Nr. 100000658336. 
3.3. Pārdevējs apliecina, ka tam kā Pirkuma priekšmeta vienīgajam īpašniekam ir tiesības pārdot Pirkuma priekšmetu Pircējam, Pirkuma priekšmets pirms Līguma noslēgšanas nav nevienam citam atsavināts vai privatizēts, nav ieķīlāts vai apķīlāts, tam nav uzlikts atsavināšanas aizliegums. 
3.4. Pircējs apliecina, ka viņam ir zināms, ka saskaņā ar likuma “Par zemes privatizāciju lauku apvidos” 30.² panta pirmo daļu pirmpirkuma tiesības uz Pirkuma priekšmetu ir Latvijas zemes fonda pārvaldītājam.
3.5. Pircējs saskaņā ar Latvijas Republikas likuma "Par zemes privatizāciju lauku apvidos" 30.1 pantu apņemas iesniegt Jelgavas novada pašvaldībā iesniegumu par piekrišanu Pirkuma priekšmeta iegūšanai īpašumā, norādot zemes turpmākās izmantošanas mērķi un pievienojot Līgumu un normatīvajos aktos noteiktos dokumentus, kas apliecina Pircēja tiesības iegūt īpašumā lauksaimniecības zemi. Pašvaldības komisija normatīvajos aktos noteiktajā kārtībā pieprasa un saņem Latvijas zemes fonda pārvaldītāja lēmumu par pirmpirkuma tiesību izmantošanu vai neizmantošanu. Ja Latvijas zemes fonda pārvaldītājs pieņem lēmumu par pirmpirkuma tiesību neizmantošanu un ir izpildīti pārējie normatīvajos aktos noteiktie nosacījumi, pašvaldības komisija pieņem lēmumu par piekrišanu lauksaimniecības zemes iegūšanai īpašumā, noformē to izziņas veidā un kopā ar Latvijas zemes fonda pārvaldītāja lēmumu par pirmpirkuma tiesību neizmantošanu nosūta Pircējam iesniegšanai zemesgrāmatā. Ja Latvijas zemes fonda pārvaldītājs izmanto pirmpirkuma tiesības, tās īstenojamas normatīvajos aktos noteiktajā kārtībā.

4. ĪPAŠUMA NODOŠANA UN ĪPAŠUMA TIESĪBAS
4.1. Pirkuma priekšmets tiek nodots Pircējam lietošanā vienas nedēļas laikā no Līguma noslēgšanas, Pusēm parakstot pieņemšanas – nodošanas aktu. No Pārdevēja puses pieņemšanas – nodošanas aktu pilnvarota parakstīt Jelgavas novada Īpašuma pārvaldes vadītāja.
4.2. Līguma noslēgšanas dienā uz Pircēju pāriet visas tiesības un pienākumi, kas saistīti ar Pirkuma priekšmeta lietošanu un valdīšanu, bet īpašuma tiesības uz Pirkuma priekšmetu Pircējs iegūst ar to nostiprināšanas brīdi zemesgrāmatā. 
4.3. Ar Pircēja īpašuma tiesību reģistrācijas brīdi zemesgrāmatā Pārdevējam izbeidzas, bet Pircējs pilnā apjomā iegūst visas īpašnieka tiesības un pienākumus attiecībā uz Pirkuma priekšmetu. 
4.4. Pārdevējs pilnvaro Pircēju vienpersoniski, bez papildu saskaņošanas ar Pārdevēju veikt pilnīgi visas darbības, kas nepieciešamas šī darījuma reģistrācijai zemesgrāmatā. Šis pilnvarojums Pircējam ir dots ar pārpilnvarojuma tiesībām.
4.5. Puses vienojas, ka visus izdevumus, kas saistīti ar Līguma noslēgšanu un Pircēja īpašuma tiesību nostiprināšanu zemesgrāmatā, tajā skaitā valsts un kancelejas nodevu samaksu, sedz Pircējs.
5. PUŠU ATBILDĪBA
5.1. Puses ir atbildīgas par savu saistību pilnīgu un pienācīgu izpildi, un zaudējumu nodarīšanas gadījumā tos atlīdzina pilnā apmērā.
5.2. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde rodas pēc Līguma noslēgšanas nepārvaramas varas ietekmes rezultātā, ko attiecīgā Puse nevarēja ne paredzēt, ne novērst un par kuru rašanos tā nav atbildīga. Tās ir: dabas katastrofas, streiki, jebkura kara un teroristiska darbība, valsts pārvaldes vai pašvaldības akti, kas tiešā veidā ietekmē Līguma izpildi.
5.3. Pircējam ir pienākums ne vēlāk kā 3 (trīs) mēnešu laikā no Līguma noslēgšanas dienas, iesniegt zemesgrāmatā visus nepieciešamos dokumentus savu īpašumu tiesību nostiprināšanai. 
5.4. Ja Pircējs pārkāpj Līguma 5.3. punktā noteikto termiņu, Pircējs maksā Pārdevējam līgumsodu 0,1 % apmērā no Pirkuma maksas par katru nokavēto dienu.

6. LĪGUMA SPĒKĀ ESAMĪBA, GROZĪŠANA UN IZBEIGŠANA
6.1. Līgums stājas spēkā ar brīdi, kad to parakstījušas abas Puses, tas ir saistošs Pusēm, tiesību un saistību pārņēmējiem, tai skaitā mantiniekiem, pilnvarotajām personām un pārstāvjiem, un ir spēkā līdz brīdim, kad Puses pilnīgi ir izpildījušas savas saistības, ja vien Līgums netiek atcelts, lauzts saskaņā ar Līguma noteikumiem.  
6.2. Līgums satur galīgo rakstveida noteikumu izpaudumu un ir pilnīgs un vienīgais šo noteikumu paziņojums. Līgums maināms, grozāms un atceļams tikai Pusēm par to savstarpēji labprātīgi rakstveidā vienojoties.

7. NOSLĒGUMA NOTEIKUMI
7.1. Jebkurš strīds vai prasība, kas izriet no Līguma vai kas skar to, vispirms tiks risināts sarunu ceļā ar iespēju panākt vienošanos. Ja Pusēm pirmo 15 (piecpadsmit) dienu laikā no sarunu uzsākšanas dienas neizdodas vienoties, strīds nododams izskatīšanai tiesā Latvijas Republikā spēkā esošajos normatīvajos aktos noteiktajā kārtībā.
7.2. Visi Pušu savstarpējie paziņojumi saistībā ar Līgumu jānosūta uz Līguma 8.punktā uzrādītajām adresēm.
7.3. Lai nodrošinātu pienācīgu ar Līgumu uzņemto saistību izpildi, Pusēm ir pienākums 10 (desmit) dienu laikā brīdināt vienai otru par savas adreses vai rekvizītu maiņu. Puse, kura neizpilda šo pienākumu, ir atbildīga par visiem zaudējumiem, kas viņai vai otrai Pusei var rasties. 
7.4. Līgums sagatavots latviešu valodā un parakstīts ar drošu elektronisko parakstu, kas satur laika zīmogu. Katra Puse saņem abpusēji elektroniski parakstītu Līgumu.

8. PUŠU REKVIZĪTI UN PARAKSTI:
	PĀRDEVĒJS
	PIRCĒJS

	Jelgavas novada pašvaldība
Reģistrācijas Nr.90009118031
Juridiskā adrese Pasta iela 37, Jelgava, Latvija, LV-3001
	_________
personas kods __________
adrese: __________
 

	Domes priekšsēdētājs
	Tālrunis: __________
e-pasts: _____________ 

	
	

	   
_______________________________
I.Zālītis
	
_______________________________



1

3
